Elbrús

O Elbrús ye un estratovolcán y o mont més alto d'a cordelera d'o Caucas y de tota Europa, con 5.642 m. Ye situato en a muga entre Kabardino-Balkaria y Karachaievo-Cherkesia a man d'a muga con Cheorchia, deseparando os territorios d'os balcars y os karachais.

 Toponimia 
O toponimo Elbrús ye preso por totas as luengas occidentals dende o ruso. Elbrus ye a metatesi de Alborz, que corresponde a Harā Bərəzaitī d'a mitolochía persa y s'interpreta como "Guardián Alto" dende a radiz persa borz/brus/braz/faraz u l'oseta barz ("alto").

En as luengas nortcaucasicas occidentals (circasián y atras) ye Ошхамахуэ; Oshkhamakhua, en cheorchiano იალბუზი - Ialbuzi, en os codialectos turquicos karachai y balkar ye Минги-Тау, Mingi Taw ("mont eterno", "mont milenario"). En idiomas turquicos meridionals ye Jin-Padishah u Джин-падишах, deformación d'o persa-arabe Albar u Albors, que deriván de Альбар u Альборс ("gran" en idioma persa).

O Mont Elbrús ye mencionato como Alborc (errata d'Alborç) en "La Flor de las Ystorias d'Orient" y como Absor en o "Libro d'as Marabillas d'o Mundo", talment prenendo o toponimo d'a forma arabe-persa Albar-Albors:

Categoría:Montanyas
Categoría:Montanyas de Rusia